पाएं अपने शहर की ताज़ा ख़बरें और फ्री ई-पेपरडाउनलोड करें
घट्टिया थाना क्षेत्र के दौलतपुरा गांव में पंकज बागरी की हत्या कर लाश को अपने घर में ही जलाने वाले आरोपी लालसिंह को कोर्ट ने शनिवार को जेल भेज दिया। पुलिस ने वारदात में प्रयुक्त बाइक और डंडा आरोपी से जब्त कर लिया है। आरोपी ने बिछड़ौद निवासी पंकज बागरी को पहले घर ले जाकर शराब पिलाई फिर उधार दिए पांच सौ रुपए नहीं देने पर सिर में डंडे से हमला कर हत्या कर दी थी।
आरोपी ने उसे खुद की लाश बताने की साजिश रचते हुए शव को अपने ही घर जला भी दिया था, लेकिन चालाकी काम नहीं आई। कुछ ही घंटे में पुलिस ने उसे गिरफ्तार भी कर लिया। नशे के चलते महज पांच सौ रुपए के लिए आरोपी ने निर्दोष पंकज बागरी को मौत के घाट उतार दिया था। पुलिस ने बताया कि पूछताछ में आरोपी ने अकेले ही अपराध करना स्वीकारा है। इसे सनसनीखेज अपराध में शामिल किया गया है। जल्द ही कोर्ट में चालान भी पेश कर देंगे ताकि आरोपी सजा से नहीं बच सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn